【一】
春有百花秋有月,夏有凉风冬有雪;
若无闲事挂心头,便是人间好时节。
——宋代禅宗《无门禅师》
【二】
昨日去年去,今朝今岁来;
去年去不去,今岁来不来。
——宋《无门慧开》
【三】
菩提本无树,明镜亦非台,
本来无一物,何处惹尘埃。
——《六祖示法诗》
【四】
尽日寻春不见春,芒鞋踏破岭头云;
归来偶把梅花嗅,春在枝头已十分。
——《梅花尼嗅梅诗》
【五】
过去事已过去了,未来不必预思量。
只今只道只今句,梅子熟时枙子香。
——《石屋山居诗》
【六】
我有明珠一颗,久被尘劳封锁;
今朝尘尽光生,照破山河万朵。
——柴陵郁禅师《偈语》
【七】
閑居无事可评论,一炷清香自得闻;
睡起有茶饥有饭,行看流水坐看云。
——《苏州西园寺》
【八】
黄鹤楼前共语时,白萍红蓼对江湄;
衷肠已诉无人会,唯有清风明月知。
——天童正觉 《颂长沙答秀才问 》
【九】
方春不觉来朱夏,秋色蝉鸣翠影斜;
夜来风急柴扉破,满地霜铺落叶花。
——忘惶《投子义青》
【十】
白云相送出山来,满眼红尘拨不开;
莫谓城中无好事,一尘一刹一楼台。
——五祖法演《白云相送》